ଭୁବନେଶ୍ୱର, ଅକ୍ଟୋବର ୨୫ (ଲୋକାଲ ୱାୟାର): ବଙ୍ଗୋପସାଗର ଏବଂ ଆରବ ସାଗରରେ ଏକାଧିକ ସାମୁଦ୍ରକ ଝଡ଼ ସୃଷ୍ଟି ହେଉଥିଲେ ମଧ୍ୟ ଓଡ଼ିଶା ଦିଗକୁ ଏ ପର୍ଯ୍ୟନ୍ତ କୌଣସି ବାତ୍ୟା ଆସୁଥିବାର ସୂଚନା ନାହିଁ ଏବଂ ଏ ନେଇ କୌଣସି ଗୁଜବକୁ ବିଶ୍ୱାସ ନ କରିବାକୁ ରାଜ୍ୟବାସୀଙ୍କୁ ଭାରତୀୟ ପାଣିପାଗ ବିଭାଗ (ଆଇଏମଡି) ପକ୍ଷରୁ ପରାମର୍ଶ ଦିଆଯାଇଛି ।
ଆଇଏମଡିର ସୂଚନାନୁସାରେ, ଆରବ ସାଗରରେ ଏକ ଝଡ଼ ସୃଷ୍ଟି ହେବାକୁ ଯାଉଛି । ଆସନ୍ତା ୧୨ ଘଣ୍ଟା ମଧ୍ୟରେ ଏହା ଝଡ଼ର ରୂପ ନେବା ସମ୍ଭାବନା ରହିଛି ।
ୟୁନାଇଟେଡ ଷ୍ଟେଟସ ନ୍ୟାସନାଲ ୱେଦର ସର୍ଭିସର ସୂଚନାନୁସାରେ 'କାୟରା' ନାମ କଏହି ଝଡ଼ କ୍ରମେ ଓମାନ ଦିଗକୁ ଗତି କରିବ ଏବଂ ଘଣ୍ଟା ପ୍ରତି ୨ଶହ କିଲୋମିଟରରୁ ଅଧିକ ବେଗରେ ପବନ ସୃଷ୍ଟି ହେବ ।
ଏହା ଯୋଗୁ ଭାରତ ପ୍ରତି କୌଣସି ବଡ଼ ବିପଦ ନଥିଲେ ମଧ୍ୟ କର୍ଣ୍ଣାଟକ, ଗୋଆ ଏବଂ ମହାରାଷ୍ଟ୍ର ଉପକୂଳରେ ପ୍ରବଳ ବର୍ଷା ହେବାର ସମ୍ଭାବନା ରହିଛି । ଇତି ମଧ୍ୟରେ ଏ ସବୁ ଅଞ୍ଚଳରେ ମଧ୍ୟ ବର୍ଷା ଲାଗି ରହିଛି ।
ଆଇଏମଡିର ଅନ୍ୟ ଏକ ସୂଚନାନୁସାରେ, ଅକ୍ଟୋବର ୨୫ରେ ଦକ୍ଷିଣ ବଙ୍ଗୋପସାଗରରେ ଏକ ଝଡ଼ ସୃଷ୍ଟିର ଲକ୍ଷଣ ରହିଛି । ଏହା ଶ୍ରୀଲଙ୍କା ଉପକୂଳ ଦେଇ ତାମିଲନାଡ଼ୁ ଦିଗକୁ ଅଗ୍ରସର ହେବାର କିଛିଟା ସମ୍ଭାବନା ରହିଛି ।
ଏହା କ୍ରମେ ଦକ୍ଷିଣ-ପଶ୍ଚିମ ବଙ୍ଗୋପସାଗର ଦିଗକୁ ଅଗ୍ରସର ହେବାର ସମ୍ଭାବନା ରହିଛି । ଏହା ଯୋଗୁ ତାମିଲନାଡ଼ୁ, କେରଳ, ଆନ୍ଧ୍ର ପ୍ରଦେଶ ଏବଂ କର୍ଣ୍ଣାଟକରେ ପ୍ରବଳ ବର୍ଷା ହେବାର ସମ୍ଭାନା ରହିଛି । କିନ୍ତୁ ଓଡ଼ିଶା ପ୍ରତି ବିପଦ ଥିବାର ଲକ୍ଷଣ ନାହିଁ ।
ସେହିପରି ଅନ୍ୟ ଏକ ସାମୁଦ୍ରିକ ଝଡ଼ ଅକ୍ଟୋବର ୨୭ ତାରିଖ ବେଳକୁ ବଙ୍ଗୋପସାଗରରେ ସୃଷ୍ଟି ହୋଇ ନଭେମ୍ବର ୧ ତାରିଖ ବେଳକୁ ଫିଲିପାଇନ୍ସ ଦିଗକୁ ଅଗ୍ରସର ହେବାର ସମ୍ଭାବନା ରହିଛି ।
ଅବଶ୍ୟ ବିଗତ କିଛି ବର୍ଷ ମଧ୍ୟରେ ବଙ୍ଗୋପସାଗରରେ ସୃଷ୍ଟି ହେଉଥିବା ଝଡ଼ ଗୁଡ଼ିକର ଗତି ଓ ଦିଗ ଆକଳନ କଷ୍ଟକର ହୋଇଛି । ଏଗୁଡ଼ିକ ଅଚାନକ ଦିଗ ବି ପରିବର୍ତ୍ତନ କରୁଛନ୍ତି, ଯାହା କି 'ଫନି' କ୍ଷେତ୍ରରେ ଦେଖାଯାଇଥିଲା ।
କିନ୍ତୁ ଓଡ଼ିଶା ପ୍ରତି ଏ ପଯ୍ୟନ୍ତ ବାତ୍ୟା ବିପଦ ନାହିଁ । କେତେକ ଚ୍ୟାନେଲ ଓ ସୋସିଆଲ ମିଡିଆ ବାତ୍ୟା ନେଇ ପ୍ରଚାର କରୁଥିବା ଗୁଜବକୁ ବିଶ୍ୱାସ ନ କରିବାକୁ ଆଇଏମଡି ପକ୍ଷରୁ ପରାମର୍ଶ ଦିଆଯାଇଛି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
